gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5399, del 30-11-2006 (2006/13967)

RESOLUCIÓ de 21 de novembre de 2006, de la Universitat d'Alacant, per la qual es publica la relació definitiva d'aspirants admesos i exclosos en el concurs d'accés a una plaça dels Cossos Docents Universitaris convocat per Resolució de 18 de setembre de 2006 (BOE de 2 d'octubre de 2006) i la data prevista per a l'acte de presentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5399

Data del DOGV
:   30-11-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/13688


Organisme emissor
:   Universitat d'Alacant

Tipus de document
:   Resolució

RESOLUCIÓ de 21 de novembre de 2006, de la Universitat d'Alacant, per la qual es publica la relació definitiva d'aspirants admesos i exclosos en el concurs d'accés a una plaça dels Cossos Docents Universitaris convocat per Resolució de 18 de setembre de 2006 (BOE de 2 d'octubre de 2006) i la data prevista per a l'acte de presentació. [2006/13598]  
De conformitat amb la base 4 del concurs d'accés a una plaça dels cossos docents universitaris convocat per resolució de 18 de Setembre de 2006 (BOE de 2 d'octubre de 2006), este Rectorat ha resolt publicar la relació definitiva d'admesos i exclosos a la plaça de Professor Titular d'Universitat núm. DF02574, de l'àrea de coneixement de Física Aplicada, així com el lloc, data i hora de celebració de l'acte de presentació referit en la base 6.  
Relació definitiva admesos/exclosos  
Núm. plaça: DF02574 Cos: Professor Titular d'Universitat  
Àrea de coneixement: Fisica aplicada  
DNI Cognoms Nom Admesos  
09874131 Ramis Soriano Jaime A  
Exclosos: ningú .  
Acte de presentació  
Lloc: Sala de Reunions del Departament de Física, Enginyeria de Sistemes i Teoria del Senyal   
Data: 14 de desembre de 2006  
Hora: 17:00 hores  
Adreça: Edifici Politècnica III. Universitat d'Alacant  
Contra esta resolució, que esgota la via administrativa, pot l'interessat interposar recurs de reposició en el termini d'un mes o, directament, recurs contenciós administratiu en el termini de dos mesos a comptar des de l'endemà al de la publicació de la present, conforme a l'art. 46 de la Llei 29/1998 de 13 de juliol, reguladora de la Jurisdicció contenciós administratiu.   
Alacant, 21 de novembre de 2006.. El rector (p.d. Resolució Rectoral 25.01.2005), el vicerector d'Ordenació Acadèmica i Professorat: Antonio Marcilla Gomis.
Diari Oficial de la Generalitat Valenciana


Sumari del DOGV 5276, del 08-06-2006 (2006/6162)

Informació pública de l'estudi de detall per a la reordenació de les parcel·les C.01, C.02, C.03, C.04, C.19, C.20 i C.21 de la Urbanització Nostra Senyora de l'Assumpció.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5276

Data del DOGV
:   08-06-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/6162


Organisme emissor
:   Ajuntament de Montserrat

Tipus de document
:   Anunci

Informació pública de l'estudi de detall per a la reordenació de les parcel·les C.01, C.02, C.03, C.04, C.19, C.20 i C.21 de la Urbanització Nostra Senyora de l'Assumpció. [2006/F6162]  
L'alcalde, mitjançant la Resolució 323 de data 5 de maig de 2006, ha resolt sotmetre a informació pública l'estudi de detall promogut per la mercantil Lindes Solores y Terrenos, SL, per a la reordenació de les parcel·les C.01, C.02, C.03, C.04, C.19, C.20 i C.21 de la Urbanització Nostra Senyora de l'Assumpció.  
Durant el termini d'un mes següents a la publicació d'aquest anunci en el Diari Oficial de la Generalitat Valenciana, els interessats podran consultar el projecte i presentar, si escau, les al·legacions i reclamacions que consideren oportunes.  
La qual cosa es publica als efectes que corresponguen i de conformitat amb el que es disposat en l'article 81 de la Llei de la Generalitat Valenciana 16/2005, de 30 de desembre, Urbanística Valenciana.  
Montserrat, 5 de maig de 2006.. L'alcalde: Josep M. Mas i García.
Diari Oficial de la Generalitat Valenciana


Sumari del DOGV 5258, del 15-05-2006 (2006/4664)

Notificació a Rafael Trenco Vila i altres.
------------------------------------------

### Dades del document

Número de DOGV
:   5258

Data del DOGV
:   15-05-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/4664


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació a Rafael Trenco Vila i altres. [2006/M4664]  
S'ha intentat la notificació expressa a cada un dels interessats que s'indiquen en l'annex, i com no s'ha pogut practicar, en virtut del que disposen els articles 59.4 de la Llei 30/1992 de 26 novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, per mitjà del present anunci se'ls notifiquen les provisions dictades per la Direcció Territorial dels Servicis Territorials d'Economia i Hisenda d'Alacant, per les quals s'acorda la iniciació d'expedients de cancel·lació de les inscripcions en el Registre d'Establiments Autoritzats per la Instal·lació de Màquines Recreatives i d'Atzar, corresponents a locals sobre els quals la Unitat de Policia Autonòmica ha informat que ja no existixen com a locals d'hostaleria, per la qual cosa han perdut els requisits o pressupòsits que van servir de base per anotar-los en el registre, en virtut del que disposa l'últim paràgraf de l'article 35.1 del Decret 155/1998, de 29 de setembre, pel qual s'aprova el Reglament de Màquines Recreatives i d'Atzar, en la nova redacció que en fa el Decret 192/2001, de 18 de desembre (DOGV 21.12.2001). Així mateix, s'acorda la iniciació d'expedient de cancel·lació de les autoritzacions d'instal·lació de màquines recreatives concedides basant-se en la inscripció la cancel·lació de la qual es tracta, d'acord amb el que disposa l'article 31.1.d) del reglament mencionat.  
Per tal que els interessats puguen conéixer íntegrament l'acte i en quede constància, podran comparéixer en el termini de 10 dies hàbils, des de la publicació del present anunci, en la seu dels Servicis Territorials d'Economia i Hisenda, Secció Administrativa de Joc, situada al carrer de Churruca, número 25, d'Alacant.  
Una vegada transcorregut el dit termini sense que es produïsca la compareixença, es tindrà per practicada la notificació corresponent i per iniciat el termini de 10 dies que es concedix per a la presentació de les al·legacions que s'estimen convenients, d'acord amb el que disposa l'article 79 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
I perquè servisca de notificació als interessats consignats abans, s'expedix el present edicte.  
Alacant, 30 de març de 2006.. El director territorial: Eleuterio Hernández García.
Diari Oficial de la Generalitat Valenciana


Sumari del DOGV 5345, del 13-09-2006 (2006/10667)

Aprovació definitiva de la modificació puntual número 19 del Pla General d'Ordenació Urbana de Segorbe.
-------------------------------------------------------------------------------------------------------

### Dades del document

Número de DOGV
:   5345

Data del DOGV
:   13-09-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/10735


Organisme emissor
:   Ajuntament de Segorbe

Tipus de document
:   Anunci

Aprovació definitiva de la modificació puntual número 19 del Pla General d'Ordenació Urbana de Segorbe. [2006/S10041]  
Havent-ne informat de l'expedient administratiu tramitat per a la modificació puntual número 19 del Pla General d'Ordenació Urbana, l'objecte del qual és l'ajustament d'una alineació denominada travessia carrer Iglesia de la pedania de Peñalba, amb l'objecte de regularitzar les alineacions de les illes amb les quals limita, de forma que en l'àmbit afectat es produïx un increment del sòl de cessió a vial públic d'aproximadament 75 metres quadrats.  
Atés que esta modificació puntual va ser aprovada inicialment per l'Ajuntament Ple en sessió celebrada el dia 31 de gener de 2006 i, després de sotmetre-la a informació pública, l'Ajuntament Ple la va aprovar provisionalment el dia 11 d'abril de 2006.  
Atés que l'article 37 de la Llei 16/2005, de 30 de desembre, Urbanística Valenciana (LUV) disposa que «la competència per a l'aprovació definitiva dels plans que sols es referixen a l'ordenació detallada correspon a l'Ajuntament» i en este sentit l'article 121.3 del Reglament d'Organització i Gestió Urbanística i Territorial, aprovat per Decret 67/2006, de 19 de maig, afig que «és competència municipal l'aprovació i modificació de l'ordenació detallada».  
Atés que el contingut de la modificació puntual número 19, constituïx ordenació detallada, de conformitat amb el que preveu l'article 37.1 de la LUV, i atesa la competència municipal, l'Ajuntament Ple, en sessió de 8 d'agost de 2006, va acordar aprovar definitivament la modificació puntual número 19 del Pla General d'Ordenació Urbana, segons el document tècnic redactat per Enrique R. Martín Gimeno, arquitecte.  
Contra esta resolució, que posa fi a la via administrativa, es podran interposar els recursos que convinguen segons dret.  
Segorbe, 14 d'agost de 2006.. L'alcalde: Rafael Calvo Calpe.
Diari Oficial de la Generalitat Valenciana


Sumari del DOGV 5240, del 18-04-2006 (2006/3629)

Informació pública de la sol·licitud de declaració d'interés comunitari per a una atribució d'ús i aprofitament en sòl no urbanitzable, relativa a unes instal·lacions per a la generació d'energia solar fotovoltaica (expedient 2006/0124), al terme municipal de Sierra Engarcerán.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5240

Data del DOGV
:   18-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3629


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud de declaració d'interés comunitari per a una atribució d'ús i aprofitament en sòl no urbanitzable, relativa a unes instal·lacions per a la generació d'energia solar fotovoltaica (expedient 2006/0124), al terme municipal de Sierra Engarcerán. [2006/M3629]  
José Fidel Roig Agut, en representació de la mercantil Ingra Servicios de Ingeniería, SL, hasol·licitat la declaració d'interés comunitari per a una atribució d'ús i aprofitament en sòl no urbanitzable, relativa a unes instal·lacions per a la generació d'energia solar fotovoltaica (expedient 2006/0124), al terme municipal de Sierra Engarcerán, ubicada al paratge Mas de la Marina, polígon 10, parcel·les 119 i 121.  
De conformitat amb el que disposa l'article 37.2.a) de la Llei 10/2004, de 9 de desembre, de la Generalitat Valenciana, sobre Sòl No Urbanitzable, una vegada admesa a tràmit la sol·licitud, s'obri la informació pública durant el termini de 20 dies hàbils, comptadors a partir del dia següent de la publicació del present anunci en el Diari Oficial de la Generalitat Valenciana, en el qual els interessats poden consultar l'expedient de declaració d'interés comunitari, i formular per escrit les observacions que estimen pertinents, a les oficines del Servei Territorial de Planificació i Ordenació del Territori de la Conselleria de Territori i Habitatge, avinguda del Mar, número 16, planta primera, de Castelló de la Plana.  
Fet que es fa públic per a general coneixement.  
Castelló de la Plana, 13 de març de 2006.. El cap del Servei Territorial de Planificació i Ordenació del Territori: Fernando Renau Faubell.
Diari Oficial de la Generalitat Valenciana


Sumari del DOGV 5182, del 23-01-2006 (2006/684)

DECRET 8/2006, de 20 de gener, del Consell de la Generalitat, pel qual cessa el director del Gabinet Jurídic de la Generalitat, José Marí Olano.
------------------------------------------------------------------------------------------------------------------------------------------------

### Dades del document

Número de DOGV
:   5182

Data del DOGV
:   23-01-2006

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2006/684


Data del document
:   20-01-2006

Organisme emissor
:   Conselleria de Presidència

Tipus de document
:   Decret

Anàlisi jurídica

 Descriptors 

:   * Presidència de la Generalitat

DECRET 8/2006, de 20 de gener, del Consell de la Generalitat, pel qual cessa el director del Gabinet Jurídic de la Generalitat, José Marí Olano. [2006/S684]  
En virtut del que establix la Llei 10/2005, de 9 de desembre, de la Generalitat, d'Assistència Jurídica a la Generalitat, a iniciativa del vicepresident del Consell de la Generalitat i a proposta del president de la Generalitat, el Consell de la Generalitat, en la reunió del dia 20 de gener de 2006, acorda el cessament del director del Gabinet Jurídic de la Generalitat, José Marí Olano.  
El present Decret tindrà efectes des del mateix dia de l'aprovació.  
València, 20 de gener de 2006  
El president de la Generalitat  
FRANCISCO CAMPS ORTIZ
Diari Oficial de la Generalitat Valenciana


Sumari del DOGV 5217, del 13-03-2006 (2006/2702)

Expedient número WF-OU-37-1054. Subministrament de taula de nit per a pacient.
------------------------------------------------------------------------------

### Dades del document

Número de DOGV
:   5217

Data del DOGV
:   13-03-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/2702


Data del document
:   18-01-2005

Organisme emissor
:   Consorci Hospital General Universitari de València

Tipus de document
:   Anunci

Anàlisi jurídica

 Descriptors 

:   * contracte de subministraments
    * indústria del moble
    * licitació
    * adjudicació de contracte administratiu

Expedient número TM-ZT-07-6484. Subministrament de taula de nit per a pacient. [2006/X2702]  
1. Entitat adjudicadora  
a) Organisme: Consorci Hospital General Universitari de València.  
b) Dependència que tramita l'expedient: Servici de Contractació i Logística.  
c) Número d'expedient: DS-EP-54-2377.  
2. Objecte del contracte.  
a) Tipus de contracte: Subministrament.  
b) Descripció de l'objecte:   
Lot 2, Subministrament de taula de nit per a pacient.  
c) Butlletí o diari oficial i data de publicació de l'anunci de licitació: DOGV núm. 5.069, d'11 d'agost de 2005.  
3. Tramitació, procediment i forma d'adjudicació.  
a) Tramitació: Ordinària.  
b) Procediment: Obert.  
c) Forma: concurs públic  
4. Pressupost base de licitació o cànon d'explotació.  
Import total: 98.000 euros.  
5. Adjudicació.  
a) Data: 28 de desembre de 2005  
b) Contractista:  
Lot 2: Desan Flex, SL.  
c) Nacionalitat: espanyola.  
d) Import d'adjudicació: Lot 2: 98.000 €.  
València, 18 de gener de 2005.. El director gerent (d'acord amb la Resolució de l'òrgan de Contractació del Consorci HGUV de 29 de desembre de 2005): Sergio Blasco Perepérez.
Diari Oficial de la Generalitat Valenciana


Sumari del DOGV 5327, del 18-08-2006 (2006/8155)

Resolució de 14 de juny de 2006, del Servici Territorial d'Energia, relativa a la informació pública per a autorització administrativa d'instal·lació de gas natural. Expedient CBREDE 2005/58.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8155


Organisme emissor
:   Conselleria d'Infraestructures i Transport

Tipus de document
:   Anunci

Resolució de 14 de juny de 2006, del Servici Territorial d'Energia, relativa a la informació pública per a autorització administrativa d'instal·lació de gas natural. Expedient CBREDE 2005/58. [2006/F8155]  
Als efectes previstos en l'article 73 de la Llei 34/1998, de 7 d'octubre, Boletín Oficial del Estado de 8 d'octubre de 1998, del Sector d'Hidrocarburs, i en l'article 78 del Reial Decret 1.434/2002, de 27 de desembre, Boletín Oficial del Estado de 31 de desembre de 2002, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública per a la seua autorització administrativa la instal·lació de gas natural que s'indica:   
Expedient: CBREDE/2005/58/46  
Peticionari: Gas Natural Cegas, SA.  
Objecte de la petició: autorització administrativa de xarxa de distribució de gas natural canalitzat.  
Emplaçament/zona geogràfica: nucli urbà d'Almoines, segons plànol 450 PT 1.1 Rev. 00 visat el 27.12.05  
Projecte: xarxa de distribució de gas natural en el municipi d'Almoines.  
Pressupost: 191.711,52 €.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar el projecte en el Servici Territorial d'Energia de València, situat en el carrer Gregorio Gea, 27, de València, així com presentar en el servici territorial esmentat les al·legacions (en dos exemplars) que consideren oportunes en el termini de 20 dies, comptadors a partir de l'endemà de la publicació d'este anunci.  
València, 14 de juny de 2006.. El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 5288, del 26-06-2006 (2006/6066)

RESOLUCIÓ de 31 de març de 2006, del president de l'Investigacions Agràries, per la que s'aprova l'expedient de modificació de crèdit 001/ 06, sobre una transfèrencia de crèdit en el pressupost de despeses de l'IVIA entre els capítols II i I para l'exercici 2006.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5288

Data del DOGV
:   26-06-2006

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2006/6066


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIÓ de 31 de març de 2006, del president de l'Investigacions Agràries, per la que s'aprova l'expedient de modificació de crèdit 001/ 06, sobre una transfèrencia de crèdit en el pressupost de despeses de l'IVIA entre els capítols II i I para l'exercici 2006. [2006/6066]  
Vista la proposta elevada pel director de l'Institut Valencia d'Investigacions Agràries de 31 gener de 2006.  
A tenor del disposat a l'artiocle 69 del text refós de la Llei General Pressupostària, aplicable amb caràcter supletori, que atorga la competència en matèria de transferencies de crèdit generacions de crèdit als titulars del departaments ministerials.  
En virtut, del que disposa a l'article 64 del text refós de la Llei Hisenda pública de la Generalitat Valenciana, pel cual es substitueix la fiscalització previa pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.   
Fen ús de les atribucions que en confereix la Llei 4/ 1991, de la Generalitat Valenciana, de 13 de març de creació como a entitat autónoma de l'Institut Valencià d'Investigacions Agràries, especificades en l'article vuité del Decret 233/91, de 9 de desembre, del Consell de la Generalitat Valenciana, pel qual s'aprova el Reglament de l'IVIA, amb l'acord favorable del Consell Rector, resolc:  
Autorizar la transferencia del crèdit per un import de cinc mil euros (5.000 euros), des de capítul II al capítol I del pressupost de despeses d'aquest institut.   
Valencia, 31 gener de 2006.. El president del IVIA i conseller d'Agricultura, Pesca i Alimentació: Juan Cotino Ferrer.
Diari Oficial de la Generalitat Valenciana


Sumari del DOGV 5398, del 29-11-2006 (2006/13388)

Informació pública del projecte de modificació puntual de les normes subsidiàries del planejament municipal de Gata de Gorgos número 15, modificació d'ús al pla especial per a la creació de sòl dotacional a la partida de les Sorts.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5398

Data del DOGV
:   29-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13900


Organisme emissor
:   Ajuntament de Gata de Gorgos

Tipus de document
:   Anunci

Informació pública del projecte de modificació puntual de les normes subsidiàries del planejament municipal de Gata de Gorgos número 15, modificació d'ús al pla especial per a la creació de sòl dotacional a la partida de les Sorts. [2006/Q13000]  
El Ple de l'Ajuntament de Gata de Gorgos, amb data 26 d'octubre de 2006, va acordar sotmetre a informació pública, durant el termini d'un mes, la modificació puntual de les normes subsidiàries del planejament municipal de Gata de Gorgos número 15, modificació d'ús al pla especial per a la creació de sòl dotacional a la partida de les Sorts.  
Durant este termini, comptador des de l'endemà de la publicació en el Diari Oficial de la Generalitat, es podrà consultar l'expedient a la Secretaria de l'ajuntament, per a possibles suggeriments i al·legacions, de conformitat amb el que disposa l'article 83.2 de la Llei Urbanística Valenciana.  
Gata de Gorgos, 30 d'octubre de 2006.. L'alcalde: José Diego Mulet.
Diari Oficial de la Generalitat Valenciana


Sumari del DOGV 5186, del 27-01-2006 (2006/134)

Informació pública del projecte d'urbanització de la unitat d'execució número 10 d'Almàssera.
---------------------------------------------------------------------------------------------

### Dades del document

Número de DOGV
:   5186

Data del DOGV
:   27-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/134


Organisme emissor
:   Ajuntament d'Almàssera

Tipus de document
:   Anunci

Informació pública del projecte d'urbanització de la unitat d'execució número 10 d'Almàssera. [2006/S134]   
Per Acord de la Junta de Govern Local de l'Ajuntament d'Almàssera, de 26 de juliol de 2005, se sotmet a informació pública el projecte d'urbanització de la unitat d'execució número 10 del Pla General d'Ordenació Urbana d'Almàssera, durant 20 dies hàbils, comptadors a partir del dia següent de la publicació d'este anunci en el Diari Oficial de la Generalitat Valenciana, i es comunica de la possibilitat d'examinar l'expedient en el Departament d'Urbanisme de l'Ajuntament, en horari d'oficina de dilluns a divendres, i formular observacions i/o al·legacions que consideren oportunes. Tot això de conformitat amb el que establixen els articles 34 de la Llei 6/1994, Reguladora de l'Activitat Urbanística i 136 del Decret 201/1998, del Govern Valencià, pel qual s'aprova el Reglament de Planejament de la Comunitat Valenciana.  
Almàssera, 7 de desembre de 2005.. L'alcalde: Enric Ramón i Montañana.